H 



egyik nemzedékről a másikra átviszi és hogy mi mindannyian, a leik a tndományok mezején 

 az elöhaladásért küzdünk, annak egymásutánját megállapítjuk és mások számára megközelít- 

 hetővé teszszük, „Schulmcisterek", tanítók vagyunk a szó legszorosabb és legnemesebb értel- 

 mében — és ha eljárásunk helyes, úgy e czímet büszkén viselhetjük is. 



ügy érzem, hogy az ornithologia fordulóponlhoz érkezett; hogy sokszorosan belenyúl 

 az egyén, a társadalom, sőt a zónák életébe is. Működésének alapja a múltban, de a jövőben 

 is mindenkor a madárvilág ismerete volt és marad, faj, testalkotás, életmód, elterjedés és 

 azon szerep ismerete szerint, a melyet a „természet háztartásában" betölt. 



Lakótársunkon, a fehér gólyán végzett aluminium-gyűrüzési kísérletek segítségével már 

 sikerült megállapítani, hogy e madár, a mi telünk idején, átrepülve az egyenlítőn, Afrika déli 

 fokára, a Búrföldre, a Kalahari sivatagba és a Basutok földjére vonul és enyhíti az ott 

 uralkodó sáskajárás csapását, ezért ott „tiie great Locust-Bird" = „nagy sáskamadár" a neve. 



Micsoda perspektívát tár föl szemünk előtt ez az egyetlen tény ! ? 



Logikusan arra a meggyőződésre kell jutnunk, hogy a madárság szervezetének olyannyira 

 különfélesége, oly csodálatos eltérései, annak a munkának felelnek meg, a melyet csak az így 

 alkotott niadárság végezhet el a természetben, hogy ez a munka a természetben igen lényeges 

 és hogy a madárvilágnak a természet egyéb jelenségeihez való kölcsönös szervezeti alkal- 

 mazkodásában egyszersmind azon nagy változások oka és magyarázata rejlik, a melyeken 

 a természet és a madár az Eonok, a Föld periódusai során átmentek. 



Ebből az egyetlen utalásból már óriási munkatér tűnik fel, tele megvizsgálandó biológiai 

 feladatokkal, a melyek külön-külön és összességükben az ornithologiai ismeretek mélyítésére 

 vannak hivatva. 



A társadalomra gyakorolt visszahatás, annak a madárvilágra oly igen nagy veszélynek 

 felismerésében nyilatkozik meg, a mely minden zónák legszebb madarait a divat ördögének 

 feláldozott hekatombákban gyilkolja halomra, a mi a jobbak és mélyebbre pillantok eihikai 

 érzésére erősen hat és bennünket védelmi szabályok igénybevételére sarkal . . . 



A modern törekvések legmagasabb pontja azonban kétségkívül az embernek az a vágya, 

 hogy végre elszakadjon a rögtől. Megkísérli ezt ballon-óriásokkal és repülőgéppel, a mely 

 utóbbi több alakban a repülő madiíróriást mímeli. 



Az első győzelmesen akarja megvívni a harczot a légáramlatok irtózatos erejével, külö- 

 nösen a „váratlan szélrohamokkal" ; hogy sikerül-e, az maradjon eldöntetlenül — én magam 

 nem hiszek benne. A második, a repülőgép, a madár után törekszik a nélkül, hogy annak 

 biztosságát — napjainkban még — elérné. Abban a perczben, a melyben a hajtó erő meg- 

 szűnik működni : a gép követi a graviiáczió törvényét és legtöbbször utasostul elveszett. 

 A jövő azonban mindenesetre a repülőgépé, mert csakis madárszerűen fogja az ember a levegőt 

 meghódítani a madárrepülésben és általában az állatok repülésében megnyilvánuló természeti 

 törvények alapján. 



Jellemző korunk szellemére, hogy a rögtől vali» elszakadás törekvésében nem mindig 

 az ideális magasság és ideális szabadság elérése utáni ideális vágy az ösztönző rúgó, hanem 

 — a nagyhatalmak részéről — az a vágy, hogy a melinit és ekrazit könnyebben legyen alkal- 

 mazható a mélységben, ott, a hol az ember él és alkot . . . 



Az emberiség géniusza elborul! Hiszen a tudománynak, a mely erőket ismer fel és 

 azok alkalmazását tanítja, tulajdonképpen mindent a humanizmus szolgálatába kell állítania, 

 mindent az emberi élet megkönnyítésére és megszépítésére kell alapítania . . . 



Nem akarom e sorozatból a végső konklúziót levonni, önként előterem az minden gondol- 

 kozó előtt. Inkább visszatérek az ornithologiáról és a hamupipőkéről szóló hasonlatra, hogy 

 kifejezést adjak abbeli biztos reményemnek : épp úgy, mint a kedves kis mesében a leg- 

 kedvesebb és legjobb gyermek, hamupipőke volt az, a ki a királyfit elnyerte, úgy az eddig 

 szerény ornithologia a művelődés javára a jövőben fel fog virágozni és meg fog erősödni. 



Beszédemet elmondottam ; köszönöm az igen tisztelt nagygyűlés türelmét és jóságos 

 elnézését. 



